Назарбаев университетінің жаңа вице-президенттері тағайындалды
"Назарбаев университетінің жаңа вице-президенттері тағайындалды" | "https://abai.kz/post/177177"
TITLE: Назарбаев университетінің жаңа вице-президенттері тағайындалды
URL: https://abai.kz/post/177177
META: "Назарбаев университетінің жаңа вице-президенттері тағайындалды" | "https://abai.kz/post/177177"
DATE: 07.12.2023
AUTHOR(s): Abai.kz
TOTAL WORDS: 165
TEXT: Назарбаев Университеті (NU) қамқоршылық кеңесінің шешімімен Аслан Сәрінжіпов NU-дың атқарушы вице-президенті болып тағайындалды. Ол бұған дейін Қазақстанның Білім және ғылым министрі лауазымында жұмыс істеген және NU-дың ашылуының басы-қасында болған. Сонымен қатар, ҚК шешімімен NU-дың жаңа вице-президенттері тағайындалды. Дархан Біләлов, жоғары білім саласындағы PhD докторы. Бұрын Абай атындағы ҚазҰПУ басқарма төрағасы-ректоры, Президент жанындағы Ұлттық ғылым академиясының вице-президенті қызметтерін атқарған. Ерлан Шоланов, МВА магистрі. Бұған дейін Назарбаев Университетінің жоғары білім мектебінің атқарушы директоры, Kozybayev University басқарма төрағасы-ректоры, Нархоз университеті провосты лауазымдарын атқарған. Әсел Уәлиева, DBA докторы. Бұған дейін Назарбаев Университетінің жоғары бизнес мектебінің атқарушы директоры, әл-Фараби атындағы ҚазҰУ Басқарма мүшесі – Операциялық қызмет жөніндегі проректор қызметтерін атқарған. NU академиялық еркіндік, меритократия, транспаренттілік және әлеуметтік жауапкершілік қағидаттарын ұстануды жалғастырады. NU-дың жаңа басшылығының алдында тұрған негізгі міндеттері өзін-өзі қаржыландыруға кезең-кезеңімен көшу, әлемдік ғылыми-білім беру қауымдастығымен сапалы интеграция және білім беру жүйесін дамыту мен ғылыми әлеуетті арттыруда қазақстандық университеттермен тығыз синергия мәселелері болып қала береді. NU соңғы төрт жылда атқарушы вице-президент қызметін атқарған Арғын Қыпшақовқа алғыс айтады. фото: ғаламтордан Abai.kz
